અમદાવાદ: મ્યુનિ. કોર્પોરેશનમાં સર્વોચ્ચ લેખાતી સ્ટેન્ડિંગ કમિટીમાં તમામ બાર સભ્ય શાસક ભાજપના છે. દર ગુરુવારે યોજાતી સ્ટેન્ડિંગ કમિટીમાં શહેરના વિકાસ કે પ્રાથમિક સુખાકારીને લગતા કરોડો રૂપિયાના પ્રોજેકટને મંજૂરી અપાય છે. સ્ટેન્ડિંગ કમિટીમાં કોર્પોરેશનને લગતા નીતિ વિષયક નિર્ણયો લેવાય છે. કોર્પોરેશનની તમામ તેર કમિટીમાં સ્ટેન્ડિંગ કમિટી ‘સુપ્રીમ પાવર’ની હોવા છતાં આ કમિટીના સભ્યને પણ મ્યુનિ. અધિકારીઓ ગાંઠતા નથી તે બાબત ખરેખર આશ્ચર્યજનક છે.